Uznesenie Krajského súdu Banská Bystrica sp. zn. 16Co/56/2016 z 16. 3. 2016
Uznesenie Krajského súdu Banská Bystrica z 16. marca 2016, sp. zn. 16Co/56/2016, ECLI:SK:KSBB:2016:6715207799.1
Súd: Krajský súd Banská Bystrica
Spisová značka: 16Co/56/2016
ECLI: ECLI:SK:KSBB:2016:6715207799.1
Dátum vydania: 16. 3. 2016
Forma: Uznesenie
Text rozhodnutia
Súd: Krajský súd Banská Bystrica Spisová značka: 16Co/56/2016 Identifikačné číslo súdneho spisu: 6715207799 Dátum vydania rozhodnutia: 17. 03. 2016 Meno a priezvisko sudcu, VSÚ: Mgr. Štefan Baláž ECLI: ECLI:SK:KSBB:2016:6715207799.1 Uznesenie Krajský súd v Banskej Bystrici, v právnej veci navrhovateľov 1/ D.. P. V., nar. XX. XX. XXXX, bytom I., F. XXXX/X, 2/ D.. K. V., nar. XX. XX. XXXX, bytom I., A. O. XXXX/X, 3/ D.. V. X., nar. XX. XX. XXXX, bytom I., K. XXXX/XX, 4/ P.. L. L., nar. XX. XX. XXXX, bytom B. B., A. XXXX/X, 5/ T. V., nar. XX. XX. XXXX, bytom I., J. L. XXXX/X, zastúpených JUDr. Emilom Vaňkom, advokátom so sídlom v Tŕní 134, pracovisko Zvolen, Sládkovičova 2, proti odporcovi Stredná odborná škola hotelových služieb a obchodu, Zvolen, Jabloňová 1351, IČO: 37 890 115, zast. Mgr. Ivanom Bugrim, advokátom so sídlom Zvolen, Bystrický rad 453/77, o zaplatenie náhrady za obmedzenie vlastníckeho práva k pozemkom, o prerušení konania, na odvolanie navrhovateľa proti uzneseniu Okresného súdu Zvolen, č. k. 12C/196/2015-300 zo dňa 18. 11. 2015, takto r o z h o d o l : Uznesenie okresného súdu p o t v r d z u j e . o d ô v o d n e n i e : Okresný súd napadnutým uznesením prerušil konanie do právoplatnosti skončenia konania vedeného na Ústavnom súde Slovenskej republiky sp. zn. I. ÚS 349/2015 vzhľadom na skutočnosť, že Ústavný súd Slovenskej republiky uznesením č. k. I. ÚS 349/2015- 17 z 26. 08. 2015 prijal na ďalšie konanie ústavnú sťažnosť odporcu, v ktorej namietal porušenie základného práva na súdnu ochranu a spravodlivé súdne konanie, ku ktorému malo dôjsť uznesením Najvyššieho súdu SR sp. zn. 4 M Cdo 2/2014 zo dňa 23. 04. 2015. Uvedeným rozhodnutím Najvyšší súd SR na základe mimoriadneho dovolania, podaného Generálnym prokurátorom Slovenskej republiky zrušil rozsudok Krajského súdu v Banskej Bystrici sp. zn. 13Co/56/2013 z 12. 03. 2013 ako aj rozsudok Okresného súdu Zvolen č. k. 13C/152/2011-142 z 08. 11. 2012 a vec vrátil okresnému súdu na ďalšie konanie. Okresný súd prerušenie konania odôvodnil podľa § 109 ods. 2 písm. c) OSP tým, že v konaní pred ústavným súdom sa rieši otázka, ktorá môže mať význam pre rozhodnutie súdu v predmetnom konaní. Odporca sa domáha, aby Ústavný súd SR zrušil rozhodnutie Najvyššieho súdu SR sp. zn. 4 M Cdo 2/2014 zo dňa 23. 04. 2015 a preto bolo v záujme hospodárnosti prerušiť konanie do vyjasnenia otázky od ktorej závisí ďalší postup v konaní. Navrhovatelia vo včas podanom odvolaní namietali, že ust. § 109 ods. 2 písm. c) OSP, ktorým okresný súd odôvodnil prerušenie konania, upravuje fakultatívne prerušenie konania, ktoré nie je pre samotné konanie nevyhnutné. Postup súdu treba podriadiť účinnej ochrane práv účastníkov v súdnom konaní, ktoré je o uplatnených nárokoch vedené od roku 2011. Navrhli rozhodnutie okresného súdu zrušiť. Odporca vo vyjadrení k odvolaniu uviedol, že rozhodnutie o prerušení konania považuje za vecne správne a zákonné, odôvodnené hospodárnosťou konania a preto ho navrhol potvrdiť. Podaním predloženým 18. 02. 2016 odporca súdu oznámil, že dňa 17. 02. 2016 bol doručený Nález Ústavného súdu Slovenskej republiky č. k. I. ÚS 349/2015-51 zo dňa 19. 01. 2016, ktorým rozhodol o ústavnej sťažnosti odporcu tak, že jej vyhovel vyslovil, že Najvyšší súd SR svojím rozhodnutím - uznesením zo dňa 23. 04. 2015 sp. zn. 4 M Cdo 2/2014 porušil právo odporcu na súdnu ochranu a právo na spravodlivé súdne konanie, zrušil uvedené uznesenie Najvyššieho súdu SR a vec mu vrátil na ďalšie konanie. Krajský súd, ako súd odvolací (§ 10 ods. 1 OSP), prejednal odvolanie viazaný rozsahom a dôvodmi odvolania v zmysle § 212 ods. 1 OSP a bez nariadenia odvolacieho pojednávania podľa § 214 ods. 2 OSP napadnuté uznesenie okresného súdu podľa § 219 ods. 1 OSP potvrdil ako vecne správne. Podľa § 109 ods. 2 písm. c) OSP, pokiaľ súd neurobí iné vhodné opatrenia, môže konanie prerušiť, ak prebieha konanie, v ktorom sa rieši otázka, ktorá môže mať význam pre rozhodnutie súdu, alebo ak súd dal na takéto konanie podnet. Z odôvodnenia napadnutého rozhodnutia vyplývajú dôvody, pre ktoré okresný súd konanie prerušil. Odvolací súd poukazuje na správny právny záver okresného súdu, ktorý rozhodnutie odôvodnil hospodárnosťou konania, ktorého ďalší priebeh bol závislý od výsledku konania na Ústavnom súde SR, ktorý posudzoval rozhodnutie Najvyššieho súdu SR, ktorým bola vec vrátená okresnému súdu na ďalšie konanie. Okresný súd z uvedených dôvodov a podľa § 109 ods. 2 písm. c) OSP správne rozhodol o prerušení konania, rozhodnutie bolo odôvodnené v súlade s právnou úpravou a procesným stavom a preto krajský súd odvolaním napadnuté rozhodnutie ako vecne správne potvrdil. Odvolací súd nemal dôvod ďalší procesný postup prehodnocovať, keďže Ústavný súd Slovenskej veci vec vrátil na ďalšie konanie Najvyššiemu súdu SR. Rozhodnutie bolo v senáte prijaté pomerom hlasov 3 : 0. Poučenie: Proti tomuto uzneseniu odvolanie nie je prípustné.

